Document ID: 31979R1119

ΚΑΝΟΝΙΣΜΟΣ (ΕΟΚ) αριθ. 1119/79 ΤΗΣ ΕΠΙΤΡΟΠΗΣ της 6ης Ιουνίου 1979 περί των ειδικών λεπτομερειών εφαρμογής του καθεστώτος πιστοποιητικών εισαγωγής στον τομέα των σπόρων προς σπορά
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 2358/71 του Συμβουλίου της 26ης Οκτωβρίου 1971 περί κοινής οργανώσεως αγοράς στον τομέα των σπόρων προς σπορά(1), όπως τροποποιήθηκε τελικά από τον κανονισμό (ΕΟΚ) αριθ. 234/79(2), και ιδίως το άρθρο 4 παράγραφος 2,
Εκτιμώντας:
ότι ο κανονισμός (ΕΟΚ) αριθ. 193/75 της Επιτροπής της 17ης Ιανουρίου 1975(3), όπως τροποποιήθηκε τελικά από τον κανονισμό (ΕΟΚ) αριθ. 1118/79(4), καθόρισε τις κοινές λεπτομέρειες εφαρμογής του καθεστώτος πιστοποιητικών εισαγωγής, εξαγωγής και προκαθορισμού για τα γεωργικά προϊόντα-
ότι η εφαρμογή του καθεστώτος πιστοποιητικών εισαγωγής που προβλέπεται στο άρθρο 4 παράγραφος 1 του κανονισμού (ΕΟΚ) αριθ. 2358/71, προβλέπει τη θέσπιση ειδικών διατάξεων εφαρμογής, από τις οποίες ορισμένες είναι συμπληρωματικές και άλλες κατά παρέκκλιση των διατάξεων του κανονισμού (ΕΟΚ) αριθ. 193/75- ότι ιδίως το άρθρο 4 παράγραφος 1 εδάφιο τρίτο του κανονισμού (ΕΟΚ) αριθ. 2358/71, προβλέπει ότι δεν παρέχεται ασφάλεια, όταν τα προϊόντα που υπάγονται σ' αυτό το καθεστώς εισάγονται στα πλαίσια δεόντως καταχωρημένων συμβάσεων πολλαπλασιασμού σε τρίτες χώρες- ότι ο κανονισμός (ΕΟΚ) αριθ. 2514/78 της Επιτροπής της 26ης Οκτωβρίου 1978(5) καθιέρωσε καθεστώς καταχωρήσεως των συμβάσεων πολλαπλασιασμού στις τρίτες χώρες για τα υβρίδια αραβοσίτου που προορίζονται για σπορά-
ότι πρέπει να καθιερωθεί έλεγχος της αντιστοιχίας μεταξύ των ποσοτήτων προς εισαγωγή στα πλαίσια συμβάσεως πολλαπλασιασμού και των προβλεπομένων ποσοτήτων που προορίζονται για εισαγωγή και έχουν δηλωθεί για την καταχώρηση της συμβάσεως αυτής-
ότι η Επιτροπή Διαχειρίσεως Σπόρων προς Σπορά δεν διατύπωσε γνώμη εντός της προθεσμίας που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο παρών κανονισμός καθορίζει τις ειδικές λεπτομέρειες εφαρμογής του καθεστώτος πιστοποιητικών εισαγωγής, το οποίο προβλέπεται στο άρθρο 4 του κανονισμού (ΕΟΚ) αριθ. 2358/71, για τα υβρίδια αραβοσίτου που προορίζονται για σποροπαραγωγή.
Άρθρο 2
Κατά παρέκκλιση του άρθρου 4 παράγραφος 3 του κανονισμού (ΕΟΚ) αριθ. 193/75, δεν απαιτείται κανένα πιστοποιητικό για την πραγματοποίηση των εργασιών που αναφέρονται σε ποσότητα μικρότερη ή ίση με 100 χιλιόγραμμα.
Άρθρο 3
Το πιστοποιητικό εισαγωγής ισχύει από την ημερομηνία εκδόσεώς του, κατά την έννοια του άρθρου 9 παράγραφος 1 του κανονισμού (ΕΟΚ) αριθ. 193/75 μέχρι το τέλος του επομένου τρίτου μηνός.
Τα πιστοποιητικά που προορίζονται να χρησιμοποιηθούν για εισαγωγές στα πλαίσια συμβάσεων πολλαπλασιασμού που έχουν καταχωρηθεί σύμφωνα με τις διατάξεις του κανονισμού (ΕΟΚ) αριθ. 2514/78, ισχύουν από την ημερομηνία εκδόσεώς τους μέχρι το τέλος του επομένου έκτου μηνός- η προθεσμία αυτή δεν δύναται να υπερβεί το τέλος της περιόδου εμπορίας.
Άρθρο 4
Η αίτηση χορηγήσεως πιστοποιητικού και το πιστοποιητικό εισαγωγής περιλαμβάνουν, στο τετραγωνίδιο 14, την ένδειξη της χώρας καταγωγής. Το πιστοποιητικό υποχρεώνει να γίνονται εισαγωγές από τη χώρα που ορίζεται με τον τρόπο αυτό.
Άρθρο 5
1. Η ασφάλεια καθορίζεται σε 3,6 ΕΝΜ ανά 100 χιλιόγραμμα.
2. Δεν απαιτείται η παροχή της ασφαλείας που αναφέρεται στην παράγραφο 1 όταν τα πιστοποιητικά προορίζονται να χρησιμοποιηθούν για την πραγματοποίηση εισαγωγών στα πλαίσια συμβάσεων πολλαπλασιασμού που έχουν καταχωρηθεί σύμφωνα με τις διατάξεις του κανονισμού (ΕΟΚ) αριθ. 2514/78.
Άρθρο 6
1. Μόνο ο συμβαλλόμενος σε σύμβαση πολλαπλασιασμού που έχει καταρτισθεί στην Κοινότητα δύναται να απολαύει των διατάξεων του άρθρου 5 παράγραφος 2. Πρέπει, επί πλέον, να τηρεί τις ακόλουθες διατάξεις:
α) να υποβάλλει την αίτηση χορηγήσεως πιστοποιητικού στον αρμόδιο οργανισμό στο Κράτος μέλος εντός του οποίου έχει καταχωρηθεί η σύμβαση πολλαπλασιασμού-
β) να επισυνάπτει στην αίτηση χορηγήσεως πιστοποιητικού την απόδειξη ότι η ποσότητα, για την οποία ζητείται το πιστοποιητικό, καλύπτεται από την προβλεπόμενη ποσότητα που προορίζεται να εισαχθεί και που αναφέρεται για την καταχώριση της συμβάσεως σύμφωνα με τις διατάξεις του άρθρου 3 του κανονισμού (ΕΟΚ) αριθ. 2514/78.
2. Η αίτηση χορηγήσεως πιστοποιητικού και το πιστοποιητικό περιλαμβάνουν στο τετραγωνίδιο 12 μία από τις ακόλουθες ενδείξεις:
- "Importation realisee dans le cadre d'un contrat de multiplication",
- "Indforsel foretaget inden for rammerne af en formeringskontrakt",
- "Im Rahmen eines Vertrages ueber vermehrtes Saatgut getaetigte Einfuhr",
- "Import under a multiplication contract",
- "Importatione effettuata nell'ambito di un contratto di moltiplicazione",
- "Inover in het kader van een vermeerderingscontract",
- "Εισαγωγή που πραγματοποιείται στο πλαίσιο συμβάσεως πολλαπλασιασμού."
3. Το πιστοποιητικό εισαγωγής που εκδίδεται υπό τους όρους που προβλέπονται στο παρόν άρθρο, δεν δύναται να μεταβιβασθεί κατά την έννοια του άρθρου 3 του κανονισμού (ΕΟΚ) αριθ. 193/75.
4. Τα Κράτη μέλη καθορίζουν τις λεπτομέρειες προσκομίσεως της αποδείξεως που αναφέρεται στην παράγραφο 1 περίπτωση β).
Άρθρο 7
Ο παρών κανονισμός αρχίζει να ισχύει την 1η Ιουλίου 1979.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 6 Ιουνίου 1979.

Labels: 3
11
17
6